Reetta on 21-vuotias suomalainen seksityöläinen Helsingistä. Hän on tehnyt seksityötä kolmen vuoden ajan. Reetta haluaa oikoa virheluuloja, joita liitetään seksityöhön ja prostituutioon. Julkaisemme Reetan näkemykset Omatarina-osuudessamme.

—

En tiedä onko tämä oikea foorumi kirjoitukselleni, mutta toisaalta – jos perataan pois prostituutioaiheen ja -ilmiön herättämät vastakkainasettelut, rajut mielipiteet, suvaitsemattomuus ja intohimot – jäljelle jää terveysaspekti.

Minä olen prostituoitu ja tehnyt työtä vuosia. Ehkä eniten minua ihmetyttää keskustelussa se yleistys, mikä ammattiimme liitetään. Olemme kaikki päihteiden väärinkäyttäjiä tai muuten vinksahtaneita. Itse en katso olevani kumpaakaan. Eräs, ja vakavin asia joka minua mietityttää, on turvaseksin unohtaminen prostituutiokeskustelussa.

Mistä on syntynyt käsitys, että prostituoidut levittävät seksitauteja, kun niin ei ole. Emme ainakaan me suomalaiset. Jokaisen seksityöläisen – olemme myös yhdistykseen järjestäytyneitä – ehdottomaan työnäkyyn kuuluu turvaseksi. Emme suostu kondomittomaan seksiin mistään hinnasta, koska meille oma turvallisuus on asiakkaankin turvallisuutta tärkeämpi.

Silti törmään jatkuvasti heittoihin: ”huorat” tartuttavat tauteja. Minusta, harjoittamastani ammatista ja koko tästä seksityöstä voidaan olla mitä mieltä tahansa, mutta sitä ei ainakaan saisi leimata turhilla syytöksillä ja aiheettomilla ja vääristellyillä mielipiteillä. Hankkikaa tietoa ennen kuin leimaatte.

Lue myös tämä juttu: Tohtori hämmästelee nuorten miesten seksitottumuksia